**Ministru kabineta noteikumu projekta “Grozījumi Ministru kabineta 2001. gada 6. februāra noteikumos Nr.52 “Latvijas nepilsoņa statusa atņemšanas kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par to bijušās PSRS pilsoņu statusu, kuriem nav Latvijas vai citas valsts pilsonības” 7. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projektā tiek svītrots punkts, kas nosaka termiņu pārbaudes veikšanai par Latvijas nepilsoņa statusa atņemšanu, jo tas, ievērojot pārbaudes gaitā noskaidrojamos apstākļus un līdz ar to veicamās darbības, kas nepieciešamas to noskaidrošanai, nav adekvāts. Proti, saskaņā ar šobrīd spēkā esošo Ministru kabineta 2001. gada 6. februāra noteikumu Nr.52 “Latvijas nepilsoņa statusa atņemšanas kārtība”10.punkta normas redakciju pārbaudes veikšanas laiks nedrīkst pārsniegt četrus mēnešus. Taču gadījumos, kad veicama pārbaude, lai, piemēram, pārliecinātos par citas valsts pilsonības iegūšanas laiku, kam var būt būtiska nozīme lietā, ir jānosūta pieprasījums citas valsts kompetentai iestādei. Kā liecina prakse, atbilde uz pieprasījumu no citām valstīm, piemēram, Krievijas Federācijas tiek saņemta 6 mēnešu vai pat ilgākā laikā. Minēto iemeslu dēļ citā normatīvajā aktā, kas arī reglamentē tiesiskā statusa atņemšanas kārtību – Latvijas pilsonības atņemšanas kārtību, nav noteikts termiņš, kādā jāveic pārbaude par Latvijas pilsonības atņemšanu. Vienlaikus norādāms, tā kā iestādes darbību nosaka arī Valsts pārvaldes iekārtas likums, iestādei ir saistoši minētā likuma 10. pantā noteiktie valsts pārvaldes principi, tai skaitā labas pārvaldības princips, kas citastarp ietver pienākumu īstenot ne tikai taisnīgu procedūru, bet uzliek pienākumu procedūru īstenot saprātīgā laikā, kā arī citus noteikumus, kuru mērķis ir panākt, lai valsts pārvalde savā darbībā ievērotu privātpersonas tiesības un tiesiskās intereses.  Minētais ir attiecināms uz gadījumiem, kad pārbaude tiek ierosināta pēc Pilsonības un migrācijas lietu pārvaldes iniciatīvas vai, pamatojoties uz citas valsts vai pašvaldības institūcijas sniegtās informācijas pamata. Savukārt, ja pārbaudes lieta par nepilsoņa statusa atņemšanu ir ierosināta, pamatojoties uz fiziskās vai juridiskās personas iesnieguma pamata, ir piemērojams Administratīvā procesa likuma 64.pantā noteiktais termiņš un tā pagarināšanas kārtība.  Tāpat noteikumu projektā precizēts tiesiskais regulējums, kas nosaka atbildīgās amatpersonas kompetenci un tās pieņemto lēmumu apstrīdēšanas un pārsūdzības kārtību, lai tas atbilstu likuma “Par to bijušās PSRS pilsoņu statusu, kuriem nav Latvijas vai citas valsts pilsonības” 7.panta trešajā, ceturtajā un piektajā daļā noteiktajam regulējumam. |
| 3. | Projekta izstrādē iesaistītās institūcijas un publiskas personas kapitālsabiedrības | Pilsonības un migrācijas lietu pārvalde |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas nepilsoņi, kuri neatbilst likuma “Par to bijušās PSRS pilsoņu statusu, kuriem nav Latvijas vai citas valsts pilsonības” subjektu lokam. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz jaunu procedūru izveidi vai maiņu. Līdz ar to administratīvais slogs personām un iestādei ir nemainīgs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** | |
| Projekts šo jomu neskar. | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par noteikumu projektu un dotu iespēju izteikt viedokli, informācija par noteikumu projektu ievietota Iekšlietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju rakstiski sniegt viedokli par noteikumu projektu tā izstrādes stadijā, 2020. gada 2. septembrī informācija par noteikumu projektu ievietota Iekšlietu ministrijas tīmekļa vietnē (<https://www.iem.gov.lv/lv/ministru-kabineta-noteikumu-projekts-grozijumi-ministru-kabineta-2001gada-6februara-noteikumos-nr52-latvijas-nepilsona-statusa-atnemsanas-kartiba>), aicinot sabiedrību viedokļus par noteikumu projektu sniegt līdz 2020. gada 15. septembrim. Vienlaikus Iekšlietu ministrija, izpildot Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 14.punktu, noteikumu projektu 2020. gada 2. septembrī nosūtīja Valsts kancelejai publicēšanai tās tīmekļa vietnē. |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs S.Ģirģens

Vīza:

valsts sekretārs D.Trofimovs

Z.Zeimule, 67219485

[zane.zeimule@pmlp.gov.lv](mailto:zane.zeimule@pmlp.gov.lv)